Aiheenamme on Lähesty Pyhän Hengen tulta.
Se on yleisotsikko useammalle opetukselle.
Tämän jakson aiheena tänään on Ilmestyksen lahja.
Yhdeksän armolahjan joukossa -
vain yhdessä lauseessa ilmeisesti Paavali opetti ilmestyksestä.
Jos joku saa ilmestyksen, pitää profetoivan/puhujan -
pysäyttää esityksensä.
Ilmestyksen saajan sanoma on näet tärkeä kuunnella.
Aikanaan ilmestyksen saaneista sanottiin -
Vanhan Testamentin puolella, että haetaan näkijä paikalle.
Jotkut olivat siis sen saaneet lahjana ylhäältä Jumalalta.
Myöhemmin kutsuttiin profeetoiksi niitä, -
joille Jumala ilmestyi näyttäen eri asioita.
Aika erikoista on se, -
että esim. Samuelilla oli paljon viisautta, -
mutta hänellä oli myös Herran äänen kuuleminen -
ja Jumalan profetioitten vastaanottaminen.
Hänestä voi sanoa, että hän oli kansakunnan suuri vartija -
Jumalan Hengen kautta. Hän toi Jumalan totuuden -
ja antoi myös mahdollisuuden Daavidille -
saada Jumalan siunaus kuninkaaksi.
Kun tänä päivänä puhutaan ilmestyksen lahjasta, -
niin on erikoista, että Kanadassa Torontossa -
oli opettaja pitämässä pidempää kurssia, -
jossa viimeisenä iltana sain olla mukana. Opettaja oli Mark Virkler.
Hän puhui Jumalan äänen kuulemisesta.
Siitä ehkä toisessa osiossa enemmän.
Hän sanoi, että on aivan normaalia, -
että monet rukouksissa tai muissakin tilanteissa -
saavat Jumalalta ilmestyksen tai kuvan.
Joskus se voi olla ihan liikkuva kuva - kuin filmiä katsoisi.
Se on kuitenkin aina Jumalan sanoma ylhäältä jotakin varten.
Siksi pitäisi ilmestyksen saajan aina ymmärtää, -
että se ei ole vain kuvien katselemista, vaan Jumalalla on asiaa.
Tuo on ollut monta kertaa ihmeellistä, -
että näkyjen maailma oli Mark Virklerille niin todellinen, -
että hänestä oli ihan normaalia nähdä rukouksessa näkyjä.
Tiedän ihmisiä Suomessa ja vähän ulkomaillakin, -
joille ilmestyksen lahja eli näkyjen saaminen -
ja Jumalan lähestyminen sitä kautta on ollut mahdollista.
Kun ilmestyskin voi olla yksi armolahjoista, -
niin se selittyy sillä, että armolahjat ovat aika monimuotoisia.
Jotain armolahjaa ei voi vain selittää yksinkertaisesti.
Esimerkiksi profetiat tulevat joskus, -
ei ainoastaan niin, että profetoiva profetoi suomen kielellä, -
vaan hänellä on näky, jonka perusteella hän saa sanoman.
Paavali esitti näkyjen maailman tärkeämmäksi kuin se, -
mitä jossain tilaisuudessa tapahtuu.
Tämä meni minulta ohitse kerran.
En tajunnut ollenkaan, että Paavalin opetuksella oli merkitys.
Näin kerran Turun tuomiokirkon hyvin selvästi -
pienen rukousryhmän rukoillessa.
En tajunnut sanoa, että nyt on voimakas näky olemassa.
Olin paljon vieraillut kirkon sisätilassa 10 vuoden aikana, -
koska olin seurakunnan jäsen.
Huomasin sen tutuksi paikaksi, joka näkyi selvänä.
En voinut siinä keskittyä, kun toinen ääneen rukoili -
enkä tiennyt sitä raamatunkohtaa, mitä se käytännössä merkitsee.
En tullut sanoneeksi näystä.
Hän ei olisi varmaan heti ymmärtänyt, -
vaan jatkoi suomeksi ääneen rukousta.
Seuraavana päivänä minun oli pakko mennä sinne.
Näyssä näet muodostui valtava Jumalan Hengen kirkkaus kirkkoon.
Se oli kuin Jumalan läsnäolon ilmestyminen sinne -
Jumalan kirkkautena.
Se vaivasi minua ja seuraavana päivänä menin sinne rukoilemaan.
Ehkä puolisen tuntia olin Herran edessä.
Tavallisessa penkissä siellä kirkossa rukoilin.
Valtava Jumalan Hengen läsnäolo tuli, -
ja kuulin siinä ehkä sen sanoman, -
jota varten se näky ilmoitettiin.
Se oli, että Jumala on vielä Suomen kansalle armollinen.
Se tuli niin voimakkaana. Ihan kuin olisin sen selkeänä äänenä kuullut.
Miksi se kirkkaus Suomen kansallis- pyhäkköön olisi tullut, -
ellei sillä olisi joku merkitys? Näin uskon.
Tuo sanoman tarkoitus näytti olevan käsitykseni ja uskoni mukaan -
Jumalan suunnitelma Suomen kansalle.
No, näyt voivat olla siis profeetoille, -
mutta näky voi olla myös kielillä puhumisen yksi osatekijä.
Kielten selittäjä näkeekin näyn, -
ja silloin pitäisi ymmärtää kysyä Jumalalta saman tien, -
mikä on näyn tarkoitus.
Näin kielten selitys ei katkeaisi, vaan se jatkuisi.
Kun nämä asiat ovat enempi käytännössä toteutuneet, -
ne menevät miltei automaattisesti -
eli Herra antaakin näyn sisältämän ymmärryksen eli tarkoituksen.
No, tiedon sanojen kohdalla on aivan sama asia.
Näkyjen maailma voi tulla tiedon sanana niin, -
että näkee jonkun jalanpohjassa syyliä.
Näin tapahtui kerran.
Yksi ystävä tuli Tuomiokirkkoon ehkä rukoillakseen.
Istuin siellä rukoilemassa.
Meidän välillämme oli jotain vähän erikoista.
Eivät olleet suhteemme ihan niin kuin olisi hyvä ollut olla.
Sanoin: "Onko sinulla/perheessäsi jollakin syyliä jalkapohjassa?"
Hän vähän tuskastuneena sanoi: "Mitä sinä tällaisia kyselet?"
Kysyin: "Onko?" "No, minulla on."
Hänen asenteensa minuun suli kokonaan pois.
Ystävyys tuli takaisin.
Jumalan Henki pehmitti jotakin, mikä oli kovettunut välillemme.
Eli se monimuotoisuus.
Armolahjojen kohdalla voi Jumala yllättäen näyttää -
ja kun sen tuo julki, niin asia avautuu siunatulla tavalla.
Jumalan rakkaus ylettyy armo- lahjojen kautta ihmisten välille.
On monesti tapahtunut niin, että etäiset ihmiset tulevat läheisiksi, -
kun Jumalan Henki auttaa sitä siltaa -
vähän helpommaksi kulkea toista kohti.
Erikoista on, että 5 armolahjaan näkyjen maailma todellakin tulee -
tai se on mahdollinen.
Eri henkivaltojen henkien tunnistamisessa on hyvin erikoista, -
että henget tulevat näkyviksi.
Kun ne ovat näkyviä, niin silloin ne myös usein puhuvat.
Nämä ovat sellaisia asioita, -
että hengelliset pitäisi selittää hengellisesti.
Jos ei ole vielä uskossa -
tai ollut kosketuksissa Pyhän Hengen lahjojen kanssa -
ja saanut opetusta niistä, voi pitää vähän pöpinä, -
että puhutaankaan tämmöisistä asioista.
Se on kuitenkin sitä Jumalan ylivertaisuutta.
Ihmistä siinä ei voi koskaan korottaa.
Jos näky tulee, niin on todellakin Jumalan valtakunnan suunnitelmissa -
näyttää asia todeksi.
Kun on henkivalloista kysymys, -
niin niitten ilmestymiset -
eivät ole mukavia.
Muistatko kohdan, -
jossa 70 opetuslasta palasivat - ja iloiten palasivat?
Ajattelen monesti, miten raskasta ja väsyttävää -
voi srk:n työntekijän tai osallistujan olla tilaisuudessa.
Se on vähän totisten touhua.
Vakavissaan on tärkeää olla, mutta missä se ilo on?
Mutta 70 palasivat iloiten.
Heille oli Jumala antanut terveeksi tekemisen lahjat -
ja henkien erotuslahjat. Riivaajatkin olivat alamaiset -
Jeesuksen auktoriteetin ja nimen voiman tähden.
Ja heidän uskonsa tähden tietysti myös, -
koska usko on luja luottamus siihen, mitä Jumalan suunnitelmissa on.
Tämä alue on aika erikoinen.
Kiinassa havaitsin kerran - eri maissa monellakin tavalla -
mutta olin Kiinassa tyttäreni luona käymässä.
En ollut vielä nukkumassa, -
kun yöpymishuoneeseeni tuli ainakin 3 metriä korkea mies.
Hänellä oli hyvin kallisarvoinen vaatetus.
Voisi sanoa, että pari senttiä paksua kultaa oleva haarniska.
Selkeästi suomeksi hän sanoi: -
"Minä tiedän, että sinä olet suojassa, -
mutta yritäpä minua vastaan jotain, niin tiedät, ketä vastassa olet."
Aika erikoista katsella tuollaista vähän kiinalaisen näköistä, -
mutta kieli oli niin selkeää suomen kieltä ilman vajavuuksia.
Henget siis osaavat ilmeisesti eri kieliä.
No, siinä samalla kun hän sen sanoi, niin ymmärsin sisimmässäni, -
että Han, kiinalaisten viimeisiä henkioppaita, tuli katsomaan, -
kuka tämä Jeesuksen oma, Pyhällä Hengellä täyttynyt on.
Olin ikään kuin hänen valtapiirinsä alueelle tullut.
Olinko ehkä tullut häiritsemään? Hän tarkisti, mikä tämä täällä on.
Näin ajattelen, mutta ei ollut tarvetta lähteä häntä vastaan.
Tajusin, että taistelu ei ole lihaa eikä verta vastaan, -
vaan pimeydessä hallitsevia tämän maailman ruhtinaita vastaan.
Tämä maailma on niin jätetty globaalin ajatusmaailman, -
sivistyneistön ihmisymmärryksen alaiseksi, -
että niistä ei enää puhuta, niihin ei uskota eikä niitä hyväksytä.
Se on suuri virhe.
Kun mennään alikehittyneisiin maihin, ne ovat aivan luonnollisia.
Mm. Kiinassa oli 4 päivän kurssi, -
jota Jackie Pullinger Hong Kongissa piti.
Amerikassa opiskellut kiinalaisprofessori sanoi, -
että he lapsena kävivät temppeleissä palvomassa, -
suitsuttamassa ja lahjoja antamassa jumalilleen.
Hän sanoi aina lapsena nähneensä nämä, mitä palvottiin.
Se oli Kiinan kulttuurin taustavaikuttajien kurssi, -
jossa nämä asiat olivat aivan luonnollisia.
Pyhä Henki oli avannut nämä asiat.
Se ehkä ei ole teologisten tiedekuntien...
Fuller-yliopisto Amerikassa on näitä asioita kyllä selvitellyt.
Suomalaisiakin opettajia ja professoreita on siellä ollut, -
mutta tiedemaailma on niin etääntynyt siitä, -
että on olemassa sekä pimeyttä että valkeutta.
Pimeys on ihan yhtä oleellista -
kuin Jumalan suunnitelmissa valkeus ja Jumalan valtakunta.
Jumalan valtakunnassa nämä ymmärretään ja tiedetään, -
koska se on Jumalan tahto.
Näkyjen maailma on vielä aika erikoinen sikäli, -
että sairauksien parantamisen lahjan yhteydessä on myös -
näkyjen lahja mahdollinen.
Kun ollaan tekemisissä sairauksien kanssa, on merkillistä, -
että Jumala voi näkyjenkin kautta ohjata sitä, miten pitäisi toimia.
Siinä lähestymme tavallaan Jeesuksen persoonallisuutta.
Hän sanoi näet, ettei Hän voi mitään tehdä, -
ellei Isä sitä Hänelle anna, ellei Isä sitä näytä.
Isä Hänessä tekee ne parantamisihmeet.
Riippuvaisuudessa Jeesuksesta ja Pyhästä Hengestä -
Hän ehkä ohjaa, miten pitää toimia.
Yksi esimerkki tässä - ehkä niitä olisi useampiakin, -
mutta tämä on niin selkeä.
Eräällä ihmisellä oli -
migreeni pahimmillaan menossa. Se oli aamulla alkanut, -
ja iltapäivällä kohtasimme hänet.
Hän oli erikoissairaanhoitaja, ja kolme päivää se aina kesti.
Suurissa tuskissa. Hänen puolestaan rukoilimme silloin vaimoni kanssa.
Siinä minulle näytettiin ilmestyksenä, -
että syy tulee ranteen vahvuisena häntä kohti ulkopuolelta -
ja se syy pitää katkaista.
Rupesimme sitomaan ja rukoilemaan sitä poikki.
Ehkä 15-20 minuutin päästä näin, -
että se oli enää yhdestä kohdasta pikkusormen paksuinen.
Sanoin vaimolleni, että kohta katkeavat syyt.
1-2 minuutin päästä henkilö nousi ja sanoi: -
"Nyt se migreeni loppui!"
Hän pyysi kuitenkin vielä rukoilemaan puolestaan.
Ennen kuin aloitin rukousta, tulikin Sana: -
"Älkää huomisesta murehtiko, sillä huominen pitää murheen itsestään.
Riittää kullekin päivälle oma vaivansa."
Hän sanoi niin merkillisesti saman tien: "Mistä sinä tiesit?"
Sanoin: "Mitä olisi pitänyt tietää?"
"Minun olisi pitänyt olla opettamassa toisia sairaanhoitajia."
Ulkopuolelta tuleva stressi olikin siis -
tuon migreenin aikaansaaja sillä kertaa.
Tiedän vain sen, ettei ainakaan samana päivänä...
koska illalla oli tilaisuus, johon hän osallistui.
Opetukset olivat menneet ohi. Ei voinut opettaa.
Jeesuksella oli kuuliaisuus kuunnella Isää, -
neuvotella Isän kanssa, saada näkyjä Isältä.
Tai sitten Isä Hänessä vaikutti nämä -
tai Jeesus meissä vaikutti nämä.
Ystävä, uskon, että sairauksien parantamisen armolahja on monesti -
näkyjen kohdalla niin, ettemme ole vielä ymmärtäneet, -
kuinka riippuvaisia me olemme.
Jeesus sanoo viinipuuvertauksen yhdessä jakeessa: -
"...sillä ilman minua ette voi mitään tehdä."
Toisaalta Hän sanoo: Tämän minä olen teille puhunut, -
että minun iloni olisi teissä ja teidän ilonne tulisi täydelliseksi.
Näitä ilmestyksiä ja näkyjä ovat monissa tilaisuuksissa -
ihmiset olleet halukkaita kertomaan.
Kun niitä kerrotaan, pitäisi aina olla lähtökohtana, -
että he huomaisivat, -
että heillä on aina oikeus pyytää Herralta merkitys.
Mitä varten? Mikä on sen merkitys?
Pitäisikö sen olla sanoma jollekin?
Vai onko se tiedon ja ymmärryksen ja uskon lisääntymistä varten?
Kun menemme alueelle, joka ei monen mielestä ole luonnollinen, -
ja kun se tulee enempi Jumalan ja ihmisen väliseen yhteyteen mukaan, -
niin uskon näiden yliluonnollisten asioiden tulevan -
elämässä lähelle normaalia.
Lahjat ovat Jumalan lahjoja. Siksi ei voi sanoa, -
että minäkin tarvitsen tuon lahjan.
Erikoista on, että eri tilaisuuksissa on käynyt näin.
Eräässä tilanteessa oli kolme ihmistä rukoilemassa, -
kun oli jakauduttu ryhmiin.
Olin opetustilanteessa menossa ohi toiseen ryhmään.
Yksi sanoi siinä ääneen, ettei ole koskaan mitään kuvia nähnyt.
Siinä yhteydessä aloin puhua kielillä.
Hän sanoi saman tien: -
"No, nyt on tällainen kuva minulla näkyvissä."
Jostain syystä Pyhä Henki halusikin, -
että hän kuunnellessaan kielillä puhumistani sai tuollaisen lahjan.
Toisella kertaa kävi myös näin.
Kysyin yhdeltä kotonani käymässä olevalta pariskunnalta, -
ovatko he koskaan mitään kuvia Pyhässä Hengessä saaneet.
Molemmat sanoivat, etteivät ole mitään nähneet.
Miten minä tulin siinä sanoneeksi, -
että se nyt ei ole Jeesukselle mikään ihme.
Ei mikään mahdottomuus.
Rupesin puhumaan kielillä.
Vieläkin ihmettelen, että ruvetessani puhumaan kielillä -
niin molemmat kertoivat katselevansa eri kuvaa.
"Nyt on tällainen ilmestys."
Ja sitten tietysti, mitä se tarkoittaa.
Ystävä, me olemme siinä tietoisuudessa, -
että Jumalan Henki jakaa itse kullekin, mitä tahtoo.
Siksi tähänkin pieneen opetushetkeen -
haluan puhua kielillä vain sitä varten, -
että jos Jumalalla on joku lahja tarkoitettuna sinua varten.
Ilmestyksen lahja, tiedon sanojen lahja, kielten selityksen lahja, -
mikä tahansa näistä tai sitten henkien erotuslahja.
Voisin Jumalalta pyytää: "Herra, sinun Henkesi on rajoittamaton."
Jumala, Sinä olet Kaikkivaltias.
Ei niin, että Oiva nyt jotakin antaa täältä, vaan niin, -
että Oiva saisi olla sivussa -
ja Pyhä Henki Puolustajana antaisi sen, -
mitä varten Lähesty Pyhän Hengen tulta -ohjelma on olemassa.
Jeesuksen Kristuksen nimessä ensin pieni rukous -
ja sitten vielä kielillä.
Elävä Jumala, Sinä itse olet viisaus, -
Sinä itse olet rakkaus.
Sinä rakastat valtakuntasi ilmestymistä kaikkialla maapallolla, -
erityisesti myös rakkaassa Suomessa -
uskovien ja koko kansan keskuudessa.
Anna tulesi syttyä, niin kuin sanoit itse, -
että tulta minä olen tullut heittämään ja kuinka minä tahtoisinkaan -
että se jo olisi syttynyt.
Pyhä Henki, kosketa itse kutakin niin puhujaa ja rukoilijaa tässä -
kuin siellä televisioitten ja tietokoneitten ääressä.
Jeesuksen Kristuksen nimessä.
[kielillä puhumista]
Jeesuksen Kristuksen nimessä.
Monella tavalla ihmistä arvioidaan, -
koska elämme vajavuudessa.
Minä olen syntinen niin kuin varmasti monet katsojatkin.
Ihmistä meidän ei pitäisi katsoa tai nostaa tikun nenään korkealle.
Jos Jeesus saa kunnian, -
Jumalan Sana saa kunnian ja Sanan mukaan tehdään ja opetetaan, -
niin silloin Jumala saisi olla kaikki kaikessa ja ihminen sivussa.
Raamattu on syntynyt ihmisten välityksellä -
ja Jumalan Henki on tullut ohjaamaan, puhumaan ja näyttämään.
Jumala tahtoo johdattaa ihmistä, Jumalan kuvaksi luotua.
Siihen Hän antoi Jeesuksen Kristuksen maan päälle -
ja lähetti Pyhän Hengen kirkastamaan -
Kristusta ja yliluonnollista Jumalaa.
Hänelle olemme kiitollisia kaikesta koko elämässämme, -
mutta erityisesti pelastuksesta, syntien anteeksiantamuksesta -
ja siitä, että Jumalan Henki todistaa henkemme kanssa, -
että olemme Jeesukselle elämämme antaneet ja Hänen omiaan.
Jeesuksen nimeen ole siunattu! Aamen.
Tekstitys: Tuula-Riitta Virrankare